Hospital (filem)

Hospital (digayakan sebagai HOSPITAL) merupakan sebuah filem seram Malaysia 2017 arahan Azaromi Ghozali terbitan Metrowealth Pictures.Filem Hospital Tampil Kelainan Dengan Elemen Seram Psiko Arahan Azaromi Ghozali Bro Framestone (11 April 2017). Diperoleh pada 23 Julai 2017.

Sinopsis
Filem ini mengisahkan Amira (Fatin Afeefa) yang berasal dari kampung turun ke ibu kota untuk menghadiri temu duga sebagai jururawat di sebuah hospital. Malangnya, Amira tidak berjumpa hospital tersebut dan hampir berputus asa. Sewaktu menunggu teksi di hentian bas terpencil, muncul Dahlia (Nina Iskandar) yang kebetulan berkerja di hospital yang dicari oleh Amira lalu memberikan pertolongan.

Setelah diterima berkerja di hospital tersebut, Dahlia turut mempelawa Amira tinggal bersama di rumah sewanya memandangkan rakan serumah yang lama telah meninggalkan rumah. Amira bersetuju, dan semenjak itu bermulalah episod ngeri dalam hidup Amira yang sering diganggu dengan kejadian seram dan penampakan lembaga ngeri. Perkenalan dengan doktor muda bernama Farid (Fizz Fairuz), menambahkan lagi kekalutan sedia ada yang berlaku kepada diri Amira.

Dahlia juga seperti kurang selesa dengan perhubungan antara Amira dan Dr. Farid. Jiwa Amira semakin hari semakin tertekan dengan gangguan-gangguan yang semakin menjadi-jadi. Ia bukan sekadar berlaku di hospital tempat Amira berkerja, malah juga di rumah Dahlia tempat Amira menumpang. Kekalutanini membuatkan Amira tidak pasti sama ada dia berada di alam realiti ataupun dia masih lagi bermimpi.

Pelakon
 Fatin Afeefa sebagai Amira
 Shima Anuar sebagai Erin
 Fizz Fairuz sebagai Dr. Farid	
 Nina Iskandar sebagai Dahlia
 Ramona Zamzam sebagai Ramona
 Serina Redzuawan sebagai Penyelia 
 Julia Farhana Marin sebagai Farah 
 Amreen Saukry sebagai Fahmy
 Lan Zailan sebagai Azmi
 Mama Rock sebagai Mak Cik

Ulasan kritis
Shazryn Mohd Faizal dari mStar Online mendapati lakon layar dan cerita filem ini tidak diperkuat seperti mana sepatutnya ia dilakukan sehingga Hospital menjadi keliru dan hilang punca.Shazryn Mohd Faizal (17 April 2017). Kelemahan Lakon Layar Punca Kekeliruan 'Hospital' - Wayang.  mStar Online. Diperoleh pada 1 Mei 2017.

Rujukan

Pautan luar


Kategori:Filem 2017
Kategori:Filem Malaysia tahun 2017
Kategori:Filem seram Malaysia
Kategori:Filem arahan Azaromi Ghazali